বিহারে জয় এসেছে MY ফর্মুলায়, কী এই ফর্মুলা?

ওয়েব ডেস্ক: বিহারের ভোটের কংগ্রেস এবং বিরোধী জোট ‘মহাগঠবন্ধন’-এর শোচনীয় ফল। বিহারের ভোটে চলল এনডিএ ম্যাজিক (NDA)। উন্নয়নের জোয়ারে গা ভাসাতে তৈরি বিহার। মোদি-নীতীশের প্রতিশ্রুতিতে ভরসা করেই বিহারে নির্বাচনের বৈতরণী পার হচ্ছে এবার। শুক্রবার সন্ধ্যায় বিরোধী জোটকে সরাসরি আক্রমণ করলেন প্রধানমন্ত্রী নরেন্দ্র মোদি (Narendra Modi)। জয়ের ভাষণের বেশিরভাগ অংশজুড়েই ছিল কংগ্রেস এবং লালু যাদবকে আক্রমণ। এই জয়ের পিছনে মহিলা এবং যুবদের গুরুত্বপূর্ণ যোগদানের কথা তুলে ধরেছেন তিনি।

দশ হাজারি চুনাব হ্যায়, দুসরি তরফ কাট্টা সরকার হ্যায়’ এই একটা লাইনই বিহার ভোটের হাওয়া ঘুরিয়ে দিল মোদি (Modi)-নীতীশের (Nitish Kumar) এনডিএ জোটের দিকে৷ ভোট প্রচারে তারা নিজেদের উন্নয়ন কাজের ঢাক যেমন পিটিয়েছেন, তেমনই জনগণকে বারবার মনে করিয়ে দিয়েছেন জঙ্গলরাজের কথা। যখন বিহারের মহিলাকে ১০,০০০ টাকা দেওয়ার ঘোষণা করলেন মুখ্যমন্ত্রী নীতীশ, তখন অন্যদিকে, বারবার প্রতিটা জনসভায় ‘জঙ্গলরাজ’ ফিরে আসার ‘আতঙ্কে’র স্মৃতি উস্কে দিতে থেকেছেন নরেন্দ্র মোদি (Narendra Modi)। রাজনৈতিক বিশেষজ্ঞেরা মনে করছেন, ভোটের ঠিক আগে আগেই অ্যাকাউন্টে কড়কড়ে ১০ হাজার টাকা ঢুকে যাওয়া বিহারের মহিলাদের মনে নীতীশ সরকারের প্রতি নির্ভরযোগ্যতা বাড়িয়েছে ৷

আরও পড়ুন: কাজে এল না “ভোট চোর গদি ছোড়” স্লোগান! কী ভবিষ্যৎ কংগ্রেসের?

জয়ের পর ভাষণে মোদি বলেন, আরজেডি-র বড় ভরসার জায়গা ছিল মুসলিম এবং যাদবদের ভোট ব্যাঙ্ক অর্থাৎ ‘এমওয়াই সমীকরণ’। এখন নতুন ‘এমওয়াই কম্বিনেশন’ অর্থাৎ মহিলা এবং যুব ভোট। এই নতুন ভোট ব্যাঙ্ক দু’হাত তুলে সমর্থন করেছে এনডিএ-কে। মোদি জানিয়েছেন, বিহারে মুসলিম-যাদব সমীকরণ বদলে এবার মহিলা-যুব সমীকরণ হয়েছে। রাজনৈতিক শিবিরের দাবি ছিল বিহারে মহিলা এবং যুবরা সাধারণত জেডিইউ-কে ভোট দেয়। সেই দাবিতে ফের একবার সিলমোহর পড়েছে এই নির্বাচনে। মহিলাদের জন্য নীতীশের চালু করা সব যোজনার লাভ তুলেছে এনডিএ।

আরারিয়া, কাটিহার, কিষানগঞ্জ, পুর্ণিয়া। বাংলা লাগোয়া বিহারের এই চার জেলা একসঙ্গে সীমাঞ্চল নামে পরিচিত। বিহারের সংখ্যালঘুদের একটা বড় অংশ এই এলাকার বাসিন্দা। সীমাঞ্চলে মোট ২৪ আসন। অধিকাংশ আসনেই মুসলিম ভোট বড় ফ্যাক্টর।বিহারে মহাজোটের বড় ভরসার জায়গা ছিল এই সীমাঞ্চল এলাকা। কিন্তু ভোটের ফল দেখা গেল সীমাঞ্চল থেকে সাফ মহাজোট। পদ্ম ফুটেছে।

দেখুন ভিডিও